b'\n_START_ARTICLE_\nJeremy Rifkin\n_START_SECTION_\nDades biogr\xc3\xa0fiques\n_START_PARAGRAPH_\nRifkin \xc3\xa9s llicenciat en Economia per l\'Escola Wharton de Finances i Comer\xc3\xa7 de la Universitat de Pennsilv\xc3\xa0nia i en Relacions Internacionals per la Fletcher School of Law and Diplomacy. \xc3\x89s professor de l\'Escola Wharton de Finances i Comer\xc3\xa7 i president de la Foundation on Economic Trends, amb seu a Washington, una fundaci\xc3\xb3 que estudia les tend\xc3\xa8ncies econ\xc3\xb2miques contempor\xc3\xa0nies.\n_START_SECTION_\nJoventut i Educaci\xc3\xb3\n_START_PARAGRAPH_\nRifkin va n\xc3\xa0ixer a la ciutat de Denver, fill de Vivette Ravel Rifkin i de Milton Rifkin, un fabricant de bosses de pl\xc3\xa0stic. Va cr\xc3\xa9ixer, per\xc3\xb2, en la part sud-oest de la ciutat de Chicago. Fou el primer de la seva classe que es va graduar a l\'Escola Wharton de la Universitat de Pennsilv\xc3\xa0nia i el destinatari del Premi General de l\'Associaci\xc3\xb3 d\'Antics Alumnes de l\'Escola de M\xc3\xa8rit._NEWLINE_Qued\xc3\xa0 impressionat quan un dia de l\'any 1966 va passar per davant d\'un grup d\'estudiants que havien muntat un piquet per protestar contra la guerra del Vietnam en un edifici de l\'administraci\xc3\xb3, i es va sorprendre en veure, com ell recorda, que \xc2\xabels meus amics de fraternitat els estaven copejant salvatgement. Em va molestar molt\xc2\xbb. L\'endem\xc3\xa0 va organitzar una manifestaci\xc3\xb3 per la llibertat d\'expressi\xc3\xb3. A partir de llavors, Rifkin es va convertir r\xc3\xa0pidament en un membre actiu del moviment per la pau._NEWLINE_Va assistir a l\'Escola Fletcher de Dret i Diplom\xc3\xa0cia de la Universitat Tufts, on va continuar les accions contra la guerra. M\xc3\xa9s tard es va unir als Voluntaris al Servei d\'Am\xc3\xa8rica.\n_START_SECTION_\nD\xc3\xa8cada dels anys setanta\n_START_PARAGRAPH_\nEl 1973, Rifkin va organitzar una protesta massiva contra les_NEWLINE_companyies petrolieres en la commemoraci\xc3\xb3 del bicentenari del Mot\xc3\xad del Te de Boston. Milers de persones es van unir a la_NEWLINE_protesta al port de Boston, mentre els activistes llan\xc3\xa7aven a l\'aigua barrils de petroli buits. La protesta es va produir arran de l\'augment del_NEWLINE_preu de la gasolina la tardor de 1972, despr\xc3\xa9s de l\'embargament petrolier de l\'OPEP. Aquella\xc2\xa0vesprada va ser anomenada \xc2\xabParty Oil Boston\xc2\xbb per la premsa._NEWLINE_El 1977, amb Ted Howard, cre\xc3\xa0 la Fundaci\xc3\xb3 de Tend\xc3\xa8ncies Econ\xc3\xb2miques (FOET, per les sigles en angl\xc3\xa8s), la qual est\xc3\xa0 activa en afers nacionals i internacionals de_NEWLINE_pol\xc3\xadtiques p\xc3\xbabliques relacionades amb el medi ambient, l\'economia i el_NEWLINE_canvi clim\xc3\xa0tic. FOET examina les noves tend\xc3\xa8ncies i els seus impactes en_NEWLINE_el medi ambient, l\'economia, la cultura i la societat, i s\'involucra_NEWLINE_en litigis, en l\'educaci\xc3\xb3 p\xc3\xbablica, i en organitzar activitats per avan\xc3\xa7ar en els seus objectius._NEWLINE_Rifkin es va convertir en un dels primers grans cr\xc3\xadtics de la_NEWLINE_ind\xc3\xbastria biotecnol\xc3\xb2gica naixent amb la publicaci\xc3\xb3, el 1977, del seu llibre, Who Should Play God?\n_START_SECTION_\nEls anys vuitanta\n_START_PARAGRAPH_\nL\'obra de Rifkin titulada Entropy (1980) analitza com l\'entropia s\'aplica a l\'energia nuclear i a la solar, a l\'ordenaci\xc3\xb3 urbana, a l\'activitat militar, a l\'educaci\xc3\xb3, a l\'agricultura, a la salut, a l\'economia i a la pol\xc3\xadtica. Aquesta percepci\xc3\xb3 sobre la nostra societat va ser qualificada per la premsa com \xc2\xabuna cosmovisi\xc3\xb3 comprensiva\xc2\xbb, i l\'autor \xc2\xabun successor digne de Primavera silenciosa (de Rachel Carson), d\'El cercle que es tanca (de Barry Commoner), d\'Els l\xc3\xadmits del creixement (del MIT), i d\'El petit \xc3\xa9s bell: economia com si la gent import\xc3\xa9s (d\'Ernst Friedrich Schumacher)\xc2\xbb pel Minneapolis Tribune._NEWLINE_El 1988, Rifkin va reunir a cient\xc3\xadfics del clima i ambientalistes de trenta-cinc pa\xc3\xafsos a Washington DC, per a la primera reuni\xc3\xb3 de la Global Greenhouse Network. I aquest mateix any, Rifkin va pronunciar una s\xc3\xa8rie de confer\xc3\xa8ncies a Hollywood sobre l\'escalfament global i el medi ambient, amb l\'objectiu d\'organitzar una gran campanya informativa. Poc despr\xc3\xa9s, es creaven dues organitzacions ambientalistes a Hollywood: Earth Communications Office (ECO) i Environmental Media Association (EMA).\n_START_SECTION_\nEls anys noranta\n_START_PARAGRAPH_\nEl 1992, Rifkin va llan\xc3\xa7ar la campanya \xc2\xabBeyond Beef\xc2\xbb, una coalici\xc3\xb3 de sis_NEWLINE_grups ecologistes, inclosos Greenpeace, Rainforest Action Network i_NEWLINE_Public Citizen, amb l\'objectiu d\'arribar a una reducci\xc3\xb3 del 50% en_NEWLINE_el consum de carn de bov\xc3\xad, amb l\'argument que les emissions de_NEWLINE_met\xc3\xa0 del bestiar tenen un efecte hivernacle d\'entre 23 i 50 vegades major que el_NEWLINE_di\xc3\xb2xid de carboni._NEWLINE_El seu llibre de 1995, The End of Work, ha ajudat_NEWLINE_a obrir un debat mundial sobre l\'automatitzaci\xc3\xb3, el_NEWLINE_paper de la tecnologia a les empreses i el_NEWLINE_futur dels llocs de treball. L\'any 2011, en informar sobre la creixent_NEWLINE_controv\xc3\xa8rsia al voltant de l\'automatitzaci\xc3\xb3 i la telem\xc3\xa0tica, The Economist va assenyalar que Jeremy Rifkin cridava l\'atenci\xc3\xb3 sobre_NEWLINE_les darreres tend\xc3\xa8ncies el 1995, amb la publicaci\xc3\xb3 del seu llibre The End of Work. The Economist va preguntar: \xc2\xabqu\xc3\xa8 passa quan les_NEWLINE_m\xc3\xa0quines s\xc3\xb3n prou intel\xc2\xb7ligents per convertir-se en_NEWLINE_treballadors? En altres paraules, quan el capital es converteix en m\xc3\xa0_NEWLINE_d\'obra?\xc2\xbb. The Economist va assenyalar que \xc2\xabaix\xc3\xb2 \xc3\xa9s el que Jeremy Rifkin, un_NEWLINE_cr\xc3\xadtic social, tractava en el seu llibre The End of Work, publicat_NEWLINE_el 1995. El Sr. Rifkin argument\xc3\xa0 prof\xc3\xa8ticament que la societat_NEWLINE_estava entrant en una nova fase, en la qual s\xc3\xb3n necessaris cada vegada_NEWLINE_menys treballadors per produir tots els b\xc3\xa9ns i serveis_NEWLINE_que consumim. "Els propers anys", va escriure, "les tecnologies de_NEWLINE_programaci\xc3\xb3 inform\xc3\xa0tica m\xc3\xa9s sofisticades portaran la civilitzaci\xc3\xb3 cada vegada m\xc3\xa9s cap a un m\xc3\xb3n gaireb\xc3\xa9 sense treball. El proc\xc3\xa9s ja s\'ha encetat"\xc2\xbb._NEWLINE_El seu llibre de 1998, The Biotech Century, s\'ocupa de_NEWLINE_q\xc3\xbcestions que acompanyen la nova era del comer\xc3\xa7 gen\xc3\xa8tic. En_NEWLINE_la seva ressenya del llibre, la revista Nature va observar que \xc2\xabRifkin fa el seu millor treball en cridar l\'atenci\xc3\xb3 sobre el creixent conjunt de_NEWLINE_perills reals i potencials i la problem\xc3\xa0tica \xc3\xa8tica plantejada per les_NEWLINE_biotecnologies. En un moment en qu\xc3\xa8 les institucions cient\xc3\xadfiques estan lluitant per la divulgaci\xc3\xb3 de la ci\xc3\xa8ncia, es pot comprendre l\'\xc3\xa8xit de Rifkin com a comunicador p\xc3\xbablic sobre les tend\xc3\xa8ncies cient\xc3\xadfiques i tecnol\xc3\xb2giques\xc2\xbb.\n_START_SECTION_\nAny 2000 i posteriors\n_START_PARAGRAPH_\nDespr\xc3\xa9s de la publicaci\xc3\xb3 de The Hidrogen Economy, Rifkin_NEWLINE_treball\xc3\xa0 tant als EUA com a Europa per avan\xc3\xa7ar en la consideraci\xc3\xb3 pol\xc3\xadtica_NEWLINE_de l\'hidrogen com a energia renovable. Als EUA, Rifkin va ser clau_NEWLINE_en la fundaci\xc3\xb3 de la Coalici\xc3\xb3 d\'Hidrogen Verd, que consta de tretze_NEWLINE_organitzacions ambientalistes i pol\xc3\xadtiques compromeses amb_NEWLINE_la construcci\xc3\xb3 d\'una economia basada en l\'hidrogen renovable. El seu_NEWLINE_llibre de 2004, The European Dream, va ser un \xc3\xa8xit de vendes internacional i va guanyar el Premi Corine Internacional a Alemanya per al_NEWLINE_millor llibre d\'economia de l\'any 2005._NEWLINE_Rifkin \xc3\xa9s el principal art\xc3\xadfex del pla Tercera revoluci\xc3\xb3 industrial, sobre sostenibilitat econ\xc3\xb2mica a llarg termini, per fer front_NEWLINE_al triple repte de la crisi econ\xc3\xb2mica global, la seguretat energ\xc3\xa8tica i_NEWLINE_el canvi clim\xc3\xa0tic. El pla va ser aprovat_NEWLINE_formalment pel Parlament Europeu el 2007 i ara est\xc3\xa0 essent_NEWLINE_implementat per diversos organismes de la Comissi\xc3\xb3 Europea. En els \xc3\xbaltims trenta cinc anys, Rifkin ha_NEWLINE_donat confer\xc3\xa8ncies a moltes companyies importants, aix\xc3\xad com a_NEWLINE_centenars de governs, organitzacions de la societat civil i universitats._NEWLINE_Rifkin \xc3\xa9s el fundador i president de la Third Industrial Revolutioni Global CEO Business Roundtable, que compr\xc3\xa8n m\xc3\xa9s de 100 de les_NEWLINE_majors empreses del m\xc3\xb3n capdavanteres en energies renovables, empreses_NEWLINE_constructores, estudis d\'arquitectura, empreses immobili\xc3\xa0ries,_NEWLINE_empreses d\'energia, serveis p\xc3\xbablics, transport i log\xc3\xadstica. L\'equip de desenvolupament econ\xc3\xb2mic_NEWLINE_global de Rifkin est\xc3\xa0 treballant amb les ciutats, les regions i els_NEWLINE_governs nacionals per elaborar plans mestres per a la transici\xc3\xb3 de_NEWLINE_les seves economies cap a les infraestructures de la Tercera revoluci\xc3\xb3_NEWLINE_industrial post-carboni. El 2009, Rifkin i el seu equip van desenvolupar_NEWLINE_plans mestres per a les ciutats de Sant Antonio (Texas) i Roma (It\xc3\xa0lia), per a la transici\xc3\xb3 de les seves economies_NEWLINE_urbanes al m\xc3\xb3n posterior a l\'\xc3\xbas dels combustibles f\xc3\xb2ssils.\n_START_SECTION_\nAnys 2011 i 2012\n_START_PARAGRAPH_\nEl 2011, Rifkin publicava Third Industrial Revolution, on s\'exposa com l\'energia i l\'economia estan transformant el m\xc3\xb3n. El llibre va ser un \xc3\xa8xit i ha estat tradu\xc3\xaft a_NEWLINE_quinze idiomes. El 2013, se\'n van vendre 100.000 c\xc3\xb2pies nom\xc3\xa9s a la Xina._NEWLINE_El 2011, la Tercera revoluci\xc3\xb3 industrial i el pla de_NEWLINE_desenvolupament econ\xc3\xb2mic de Rifkin va ser abra\xc3\xa7at per l\'Organitzaci\xc3\xb3 de les Nacions Unides per al Desenvolupament Industrial (ONUDI). Citant al Dr. Kandeh K. Yumkella,_NEWLINE_Director General de l\'ONU i president de l\'Energia: \xc2\xabuna estrat\xc3\xa8gia_NEWLINE_de provocaci\xc3\xb3 per a la transformaci\xc3\xb3 del sistema energ\xc3\xa8tic global._NEWLINE_Aquest llibre pot ajudar a emmarcar les solucions socials i econ\xc3\xb2miques_NEWLINE_dels 1500 milions de persones m\xc3\xa9s pobres que manquen d\'acc\xc3\xa9s a_NEWLINE_l\'aigua potable, de serveis b\xc3\xa0sics i eficients d\'energia\xc2\xbb. Parlant_NEWLINE_al costat del Rifkin, en una confer\xc3\xa8ncia de premsa conjunta en_NEWLINE_la bianual ONUDI, en 2011, Yumkella digu\xc3\xa9:_NEWLINE_\xc2\xabCreiem que estem al comen\xc3\xa7ament d\'una Tercera revoluci\xc3\xb3 industrial_NEWLINE_i vull que tots els pa\xc3\xafsos membres de la ONUDI escoltin el_NEWLINE_missatge i la pregunta clau, com s\'aplica aix\xc3\xb2 a les nostres economies,_NEWLINE_com podem ser part d\'aquesta revoluci\xc3\xb3, i per descomptat, com_NEWLINE_compartir el coneixement, el capital social i les inversions a tot el m\xc3\xb3n_NEWLINE_per fer aquesta revoluci\xc3\xb3 realment succeeixi\xc2\xbb._NEWLINE_Jeremy Rifkin va pronunciar un discurs en la Cimera Global Verda el_NEWLINE_10 de maig de 2012, La confer\xc3\xa8ncia fou organitzada pel Govern de la_NEWLINE_Rep\xc3\xbablica de Corea i l\'Institut Global de Creixement Verd, en_NEWLINE_associaci\xc3\xb3 amb l\'Organitzaci\xc3\xb3 per a la Cooperaci\xc3\xb3 i el Desenvolupament Econ\xc3\xb2mic del Programa de les Nacions Unides. El president Lee Myung-bak_NEWLINE_de Corea del Sud tamb\xc3\xa9 f\xc3\xa9u un discurs en la confer\xc3\xa8ncia i don\xc3\xa0 suport a Tercera revoluci\xc3\xb3 industrial per promoure una economia verda._NEWLINE_El 29 de maig de 2012, Rifkin va pronunciar el discurs principal en_NEWLINE_la Confer\xc3\xa8ncia de la Comissi\xc3\xb3 Europea \xc2\xabMissi\xc3\xb3 Creixement: Europa davant la nova Revoluci\xc3\xb3 Industrial\xc2\xbb. En la confer\xc3\xa8ncia, organitzada_NEWLINE_per Jos\xc3\xa9 Manuel Barroso, President de la Comissi\xc3\xb3 Europea, i Antonio Tajani, Vicepresident de la Comissi\xc3\xb3 Europea i el Ministeri d\'Ind\xc3\xbastria_NEWLINE_i Empresa, Rifkin present\xc3\xa0 el pla de desenvolupament de_NEWLINE_la Uni\xc3\xb3 Europea a llarg termini per a la transici\xc3\xb3 econ\xc3\xb2mica de l\'economia_NEWLINE_europea cap a l\'era de la Tercera revoluci\xc3\xb3 industrial._NEWLINE_Al desembre de 2012, Bloomberg Businessweek informava que el primer_NEWLINE_ministre electe de la Xina, Li Keqiang \xc3\xa9s un \xc2\xabfan\xc2\xbb de Jeremy Rifkin i \xc2\xabhavia_NEWLINE_dit als seus acad\xc3\xa8mics estatals que prestaren molta atenci\xc3\xb3\xc2\xbb al llibre_NEWLINE_de Rifkin, Third Industrial Revolution._NEWLINE_Rifkin va rebre el Premi d\'Am\xc3\xa8rica de la Italy-USA Foundation el_NEWLINE_2012. En l\'actualitat treballa en una oficina a Bethesda (Maryland), un_NEWLINE_suburbi de Washington DC.\n_START_SECTION_\n2013\n_START_PARAGRAPH_\nEl 2013, la regi\xc3\xb3 septentrional francesa de Nord-Pas-de-Calais va contractar Rifkin i el seu equip per desenvolupar un pla mestre per ajudar a la transici\xc3\xb3 de la regi\xc3\xb3 a un paradigma econ\xc3\xb2mic pr\xc3\xb2sper i sostenible. Kazakhstan tamb\xc3\xa9 contract\xc3\xa0 Rifkin per desenvolupar una estrat\xc3\xa8gia d\'economia verda i ajudar amb la planificaci\xc3\xb3 de l\'Expo 2017.\n_START_SECTION_\nConsultor pol\xc3\xadtic\n_START_PARAGRAPH_\nRifkin ha assessorat tant a la Comissi\xc3\xb3 Europea com al Parlament Europeu. Rifkin tamb\xc3\xa9 ha assessorat a Jos\xc3\xa9 Luis Rodr\xc3\xadguez Zapatero durant la seva presid\xc3\xa8ncia de la Uni\xc3\xb3 Europea. Rifkin tamb\xc3\xa9 va exercir com a assessor de la cancellera alemanya, Angela Merkel, del primer ministre de Portugal Jos\xc3\xa9 S\xc3\xb2crates, del president franc\xc3\xa8s Nicolas Sarkozy i del primer ministre Janez Jan\xc5\xa1a d\'Eslov\xc3\xa8nia, durant les seves respectives presid\xc3\xa8ncies del Consell Europeu, en temes relacionats amb l\'economia, el canvi clim\xc3\xa0tic i la seguretat energ\xc3\xa8tica. Rifkin est\xc3\xa0 treballant amb les autoritats europees en un pla de desenvolupament econ\xc3\xb2mic industrial a llarg termini en la Uni\xc3\xb3 Europea.\n_START_SECTION_\nLa fi del treball\n_START_PARAGRAPH_\nEl 1995, el seu llibre The End of Work es va constituir en un best-seller, punt obligat de refer\xc3\xa8ncia i objecte de fortes controv\xc3\xa8rsies, tant en \xc3\xa0mbits pol\xc3\xadtics com acad\xc3\xa8mics._NEWLINE_Planteja que la fi del treball \xc3\xa9s inevitable, en ra\xc3\xb3 de la globalitzaci\xc3\xb3 i de les noves tecnologies de la informaci\xc3\xb3 i la comunicaci\xc3\xb3 que poden augmentar la productivitat r\xc3\xa0pidament. Aix\xc3\xb2 portaria com a conseq\xc3\xbc\xc3\xa8ncia una alta desocupaci\xc3\xb3 estructural que exigeix mesures m\xc3\xa9s enll\xc3\xa0 de la tradicional flexibilitat laboral, com s\xc3\xb3n la necess\xc3\xa0ria reducci\xc3\xb3 de la jornada de treball, la potenciaci\xc3\xb3 de l\'economia social o tercer sector (diferent de l\'Estat i del mercat, que generi noves ocupacions i una nova economia) a m\xc3\xa9s de posar en marxa la renda b\xc3\xa0sica.\n_START_SECTION_\nL\'Economia de l\'hidrogen\n_START_PARAGRAPH_\nEn relaci\xc3\xb3 amb l\'emergent economia de l\'hidrogen, aposta per replantejar-se el sistema econ\xc3\xb2mic que esgota els recursos naturals. En el seu llibre The Hidrogen Economy defensa la idea d\'un model econ\xc3\xb2mic basat en la producci\xc3\xb3 d\'hidrogen i el seu \xc3\xbas com a energia alternativa als combustibles f\xc3\xb2ssils (vehicles d\'hidrogen i altres tecnologies de l\'hidrogen).'